Joseph Damian Schmitt

**Joseph Damian Schmitt** (født 22. april 1858 i Marbach ved Fulda i Kurfyrstedømmet Hessen, død 10. april 1939 i Fulda i Hessen i Tyskland) var katolsk biskop i Fulda fra 1907 til 1939.

## Liv og virke
### Bakgrunn
Etter å ha tatt *[[abitur]]* i Fulda i studerte han teologi og filosofi i Würzburg og ved Pontificium Collegium Germanicum et Hungaricum de Urbe i Roma. Studiene ble avsluttet i 1882 med doktorgrad.

### Prest
Den 28. oktober 1882 ble han presteviet. Han ble da først kapellan i Belgia, og deretter fra 1887 til 1889 bykapellan i Fulda. Høsten 1889 kalte biskop Joseph Weyland ham til professor for filosofi ved Fuldas presteseminar. Der ble han i 1895 først viserektor og senere samme år rektor. Fra 1898 til 1907 var han professor for filosofi og teologi ved det teologiske fakultet i Fulda; han doserte nytestamentlig eksegese, liturgikk, homiletikk og kateketikk. I 1899 ble han domkapitular.

### Biskop av Fulda
Ham ble den 29. desember 1906 valgt til biskop av Fulda, og den 23. februar 1907 ble valget bekreftet av pave Pius X. Han ble bispeviet den 19. mars 1907 av Dominikus Willi O.Cist. av Limburg; medkonsekratorer var biskopene Paul Wilhelm Keppler av Rottenburg og Georg Heinrich Maria Kirstein av Mainz.

For å avlaste ham i arbeidet og forberede en etterfølger, ba Schmitt, nå 78 år gammel, om en koadjutor i 1936. I utgangspunktet ble teologiprofessoren Wendelin Rauch fra Mainz vurdert for dette embedet; han ble imidlertid avvist av den nazistike riksregjeringen av politiske årsaker.  Deretter foreslo kurien Johann Baptist Dietz, rektor ved presteseminaret i Bamberg, som koadjutor. Han ble utnevnt i juli 1936 og etterfulgte Schmitt som biskop ved dennes død i 1939.

Han døde den 10. april 1939 i Fulda; han nærmet seg da sin 81-årsdag.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Biskop Johannes Heinrich Beckmann (1803-1878) *1866
* Biskop Daniel Wilhelm Sommerwerk (Jacobi) (1821-1905) *1871
* Biskop Georg von Kopp (1837-1914) *1881
* Biskop Johannes Christian Roos (1826-1896) *1885
* Biskop Paul Leopold Haffner (1829-1899) *1886
* Biskop Dominikus Willi, (1844-1913) *1898
* Biskop *Joseph Damian Schmitt* (1858-1939) *1909
## Litteratur
* Erwin Gatz (utg.): *Die Bischöfe der deutschsprachigen Länder 1785/1803 bis 1945. Ein biographisches Lexikon.* Duncker & Humblot, Berlin 1983, ISBN 3-428-05447-4. 
* Stefan Gerber: *Der Primat der Seelsorge als politische Offensive. Joseph Damian Schmitt 1858–1939 und Johannes Baptist Dietz 1879–1959 in der NS-Zeit – Bischöfe von Fulda 1907–1939 und 1939–1958*. I: Maria Anna Zumholz og Michael Hirschfeld (utg.): *Zwischen Seelsorge und Politik. Katholische Bischöfe in der NS-Zeit*. Zweite Auflage, Aschendorff, Münster 2022 (Schriften des Instituts für Regionalgeschichte und Katholizismusforschung; 2), ISBN 978-3-402-24882-9, s. 345–380.

## Referanser


## Eksterne lenker
*